Ditsem Nuus stel vanjaar weer, soos die afgelope ses jaar, 'n Geloftefeeskalender saam van Geloftefeeste wat landswyd gehou word en selfs in die buiteland. Dit word in die Desember 2018 uitgawe van Ditsem Nuus gepubliseer – in sowel die gedrukte uitgawe van die koerant wat te Bloemfontein, Kimberley en 12 dorpe in die Suid-Vrystaat en Noord-Kaap versprei word, as in digitale formaat op verskillende platforms op die Internet.
Daarbenewens word die Kalender ook op die Geloftefees Facebookblad geplaas, terwyl dit ook in elektroniese formaat verskaf word aan die borge van die Kalender, soos AfriForum, die FAK, die Voortrekkermonument, Die Afrikanerbond, ens., wat dit dan weer deur hul onderskeie strukture en netwerke versprei.
In 2013 is in die Kalender 109 Geloftefeeste gelys, in 2014 125 Geloftefeeste, in 2015 139 Geloftefeeste, in 2016 150 Geloftefeeste en verlede jaar 162 Geloftefeeste. Die plasing van die besonderhede van 'n Geloftefees in die Kalender is gratis.
Ditsem Nuus glo dat vir sy voortbestaan die nakoming van die Gelofte noodsaaklik is vir die Afrikanervolk en daarom word die saak so goed as moontlik bevorder, veral in die huidige kritieke tye.
Op verskeie fronte in die land word miljarde rand begroot en gestoot vir uitsluitlik swart bemagtiging. So het pres. Cyril Ramaphosa tydens die spitsberaad oor werke (Jobs summit) op 4 Oktober in Johannesburg aangekondig dat die regering 'n bedrag van R100 miljard oormerk om uitsluitlik swart nyweraars te finansier. Dit sal bestuur word deur die Financial Sector Transformation Council en die Dept. van Handel en Nywerheid.
Die jeugbemagtigingsprojek, YES, van pres. Ramaphosa, wat met algemene belastingbetaalde bedryf word, is slegs vir swart, bruin en Indiër jeugdiges en sluit spesifiek blanke jeugdiges uit. Die projek is daarop gemik om jeugdiges tussen die ouderdomme van 18 en 35 te ondersteun om spoedig 'n werk of 'n heenkome te vind.
Nog 'n geval is Sanlam, wat 'n eeu gelede as Afrikaner-besigheid begin is en pas sowat R9,4 miljard beskikbaar gestel het eksklusief vir swart bemagtiging. Dit sluit in hulp aan 75 swart skole en kom te midde van talle Afrikaanse blanke skole wat veg om oorlewing.
Pas is ook bekendgemaak dat Toyota SA en Volkswagen SA, in samewerking met die motornywerheidsbedryf, honderde miljoene rand gaan belê in eksklusiewe swart motorfirmas – die bedrag van R574 miljoen word genoem.
Wat hierdie ontwikkelings besonder gunstig en voordelig maak vir beleggers, is die uitstekende ligging naby die N1 snelweg en die N8 roete tussen Bloemfontein en Kimberley, asook ander groot besighede in dieselfde area, soos Makro, Volvo, MAN, Itau Milling, e.s.m. Daarby is die gebied waarin dit geleë is veilig en skoon, terwyl dit in wyer verband deel vorm van die Bloemfontein-Kimberley korridor.
Dit bring mee dat wat die VSA as die magtigste moondheid ter wêreld ook al doen, 'n impak het op die res van die wêreld, of mense dit nou wil weet of nie. So is die uitslae van die pasafgelope Amerikaanse middeltermynverkiesings van groot belang, want dit het 'n invloed op die Amerikaanse beleid teenoor die res van die wêreld.
In die afgelope verkiesings het die Republikeine hul meerderheid in die Senaat versterk, maar hul meerderheid in die Huis van Verteenwoordigers prysgegee ten gunste van die Demokrate. In die verkiesing van goewerneurs van deelstate was die stryd baie gelykop tussen die Republikeine en Demokrate.
In geheel gesien, het die verkiesings 'n redelike terugslag vir Trump beteken, hoewel hy steeds stewig in die saal sit. Dit is egter duidelik dat hy ernstig na sy styl en aanbieding behoort te kyk.
Met die land wat feitlik tot in die afgrond gekorrupteer is deur die ANC-regering, die staatskas wat bykans leeg is, die aanhoudende moorde van swart op wit beide op die platteland en in dorpe en stede en die ongeëwenaarde rassediskriminasie teen blanke burgers wil ons die eenvoudige vraag vra: Is daar 'n volhoubare toekoms vir spesifiek die Afrikaner in Suid-Afrika?
Om 'n lang storie kort te maak, een eenvoudige vraag: Gee vir ons drie goeie redes waarom die Afrikanervolk nog sy heil en toekoms binne die huidige SA moet soek en nie moet wegbreek om op eie gedeelte grondgebied sy selfbeskikking uit te leef nie? Is dit dalk tyd vir Afrikaner-leierskap om op te staan en die geregverdigde eise vir selfbeskikking tot op die vlak van soewereine vryheid op eie grondgebied te stel?
Die tweede is 'n nuwe digitale bank, Bank Zero, wat hoofsaaklik op digitale platform bedryf gaan word as 'n nuwe konsep in bankwese in die land. Die uitvoerende hoof is Michael Jordaan, voorheen uitvoerende hoof van FNB.
Albei banke het reeds die nodige klaring en lisensies by SA Reserwebank verkry.
Sol-Tech ambagsopleding in 2019 in vyf dorpe
Sol-Tech het aangekondig dat dit vanaf 2019 vir die eerste keer 'n oorbruggingsprogram vir toelating tot
ambagsopleiding by die kollege in vyf dorpe regoor Suid-Afrika gaan aanbied. Deur hierdie toevoeging hoop Sol-Tech om ambagsopleiding vir meer jongmense, ook in die platteland, toeganklik te maak.
Sodoende kry jongmense met onvoldoende skolastiese kwalifikasies die geleentheid om hulself te bekwaam vir gekrediteerde ambagsopleiding en behaling van kwalifikasies. Studente gaan die basiese beginsels van relevante vakke soos Wiskunde, Wetenskap, Ingenieursgrafika en -ontwerp, en ambag-spesifieke tegniese vakke leer om sodoende die nodige toepaslike onderbou vir verdere studies te verkry.
Die institusionele opleiding vind steeds by Sol-Tech in Pretoria plaas, maar die oorbruggingsprogram gaan net soveel meer jongmense toelating tot opleiding by Sol-Tech bied. Hierdie program word al vir 'n geruime tyd deur middel van voltydse kontaksessies in Pretoria aangebied vir studente wat reeds hul skoolloopbaan voltooi het en die Sol-Tech-keuring geslaag het. Vanaf 2019 sal dit egter vir die eerste maal ook deur middel van 'n
afstandsonderrigmodel met geskeduleerde kontaksessies in samewerking met vyf skole verspreid oor Suid-Afrika aangebied word.
Satellietkampusse op Wolmaransstad (Hoërskool Wolmaransstad), Bethlehem (Bethlehem Voortrekker Hoërskool), Naboomspruit (Hoërskool Hans Strijdom), Worcester (HTS Drostdy) en Klerksdorp (Hoërskool Schoonspruit) verseker dat studente toegang tot gehalte-onderrig in hul eie dorp kan kry. Opleiding gaan aaneenlopend oor 'n tydperk van 24 weke geskied en leerders moet oor 'n graad 10-sertifikaat
Vir meer besonderhede besoek www.sol-tech.co.za of skakel Schikkie Geldenhuys by 082 555 6865.
Ditsem Nuus werk tans om vanjaar vir die sewende agtereenvolgende jaar 'n Geloftefeeskalender te publiseer van Geloftefeeste wat waar ook al gehou word, ook in die buiteland. 'n Veldtog word trouens tans van stapel gestuur om vas te stel of Geloftefees nog deur Afrikaners in lande soos Namibië, Engeland, Australië, Nieu-Seeland, die VSA, Kanada, ens. gehou word en/of die Gelofte ten minste vanjaar op Sondag 16 Desember by eredienste gelees word.
Soos wat Ditsem Nuus kontak maak met die onderskeie kontakpersone wat Geloftefeeste landswyd reël, blyk dit dat daar 'n groeiende besef posvat onder Afrikaners van die noodsaaklikheid van nakoming van die Gelofte van Bloedrivier. Dit is asof mense onder die huidige landsomstandighede en bedreiging teen die Afrikaner al meer intens bewus raak van die noodsaak van die Gelofte.